cyanic-selkie/wikianc huggingface dataset:
Lenauheim
Lenauheim er en landsby i Banat i Romania. Den ligger i fylket Timiș, ca. 45 km. fra provinshovedstaden Timișoara. Landsbyen ble grunnlagt av tyske (banat-schwabiske) nybyggere i 1767, og het frem til 1926 offisielt Csatád. Fra 1920 ble navnet Lenauheim, etter poeten Nikolaus Lenau som var født i landsbyen, brukt på tysk. Dette navnet ble offisielt i Romania i 1926.
I 1865 hadde landsbyen ca. 3 200 innbyggere, i 1940 var folketallet 2 400, derav 95 % tyskere. Som følge av utvandring etter annen verdenskrig sank antallet tyskere først til ca. 50 %, og i 1992 bodde det bare rundt 100 tyskere av en befolkning på 1 400.
Subway Suck
Subway Suck var en norsk hardrock-trio startet høsten 1977.
De ga ut singelen NRK/Æ spyr, men Polygram trakk den tilbake på grunn av grove tekster. 25 eksemplarer unnslapp makulaturen og er idag samleobjekter.
Bandet kom på 3.-plass i NM i rock i 1979.
Johan Grundt Tanum forlag
Johan Grundt Tanums forlag var et norsk forlag etablert i 1933 av Johan Grundt Tanum. Forlaget fusjonerte i løpet av perioden 1959 til 1976 med Olaf Norlis forlag, som var stiftet i 1890 av Olaf Norli.
Roy Strandem
Roy Strandem (født 5. april 1932 i Oslo) er en norsk tidligere ishockeyspiller. Han representerte Skeid og Sinsen Idrettsforening.
Strandem spilte en offisiell landskamp, og deltok i vinter-OL for Norge i 1952 i Oslo med niendeplass i ishockeyturneringen.
Per Voigt
Per Roger Voigt (født 12. februar 1931 i Oslo) er en norsk tidligere ishockeyspiller. Han representerte Idrettsklubben Tigrene og Eiksmarka Ishockeyklubb.
Voigt spilte 37 offisielle landskamper, og deltok under vinter-OL for Norge i 1952 i Oslo med niendeplass i ishockeyturneringen. Han er far til Marius Voigt.
VM i bandy 1963
Bandy-VM 1963 ble arrangert i Sverige mellom 20. og 24. februar. Det var det tredje verdensmesterskapet i bandy. Fire lag deltok og det ble spilt en enkeltserie der alle lagene møttes en gang. Sovjetunionen vant turneringen og ble verdensmestere for tredje gang. Kampene ble spilt i Nässjö, Karlstad, Katrineholm, Uppsala, Västerås og Stockholm.
Bob Fitzsimmons
Robert James «Bob» Fitzsimmons (født 26. mai 1863 i Helston i Cornwall, Storbritannia, død 22. oktober 1917 i Chicago, USA) var verdensmester i tungvektsboksing 1897–1899.
Bob Fitzsimmons emigrerte til New Zealand som niåring sammen med sine foreldre og søsken. Familien slo seg ned i Timaru, der Bob arbeidet som smed i broren Jarrets smie.
Fitzsimmons ble verdensmester i tungvekt 17. mars 1897 gjennom å beseire verdensmester James J. Corbett på knockout i 14. runde, kampen gikk i Carson City, Nevada.
Det var planlagt en kamp i 1898 mellom tidligere verdensmester John L. Sullivan og Fitzsimmons i New York men kampen fant aldri sted på grunn av at det var innført forbud mot boksing i New York.
Men i 1899 bokset Fitzsimmons og James J. Jeffries om verdensmestertittelen i New York, uten innblanding av politiet, sannsynligvis på en «underground»-klubb. Jeffries vant kampen, til tross for at Fitzsimmons var storfavoritt, han slo knockout i runde 11 og ble dermed ny verdensmester.
1902, var det returkamp om verdensmestertittelen mellom Jeffries og Fitzsimmons. I et forsøk på å bli den første bokseren som gjenerobret tungvektstittelen, gikk Fitzsimmons hardt ut og bombarderte Jeffries med slag. James fikk både nese- og kjevebenet brukket, men han kom tilbake, og i runde åtte ble kampen avgjort ved at Jeffries vant på knockout.
Bob Fitzsimmons er medlem av International Boxing Hall of Fame.
Trollflaggermus
Trollflaggermus (Pipistrellus nathusii) er en art i glattnesefamilien. Den ligner på tusseflaggermus (Pipistrellus pipistrellus) og har blitt oversett i mange områder frem til nylig, men har en stor utbredelse i Europa.
Beskrivelse
Lengden på hodet og kroppen er 4,6-5,5 cm og vingespennet er 22–25 cm. Den veier mellom 6 og 15,5 g. Pelsen er mellommørk rødbrun på oversiden, ofte med bleke tupper, og er blekbrun på undersiden. Pelsen er lengre og mindre ensfarget enn hos Pipistrellus pipistrellus. Den er også lengre enn Pipistrellus pipistrellus, med bredere vinger. Fjeset, ørene, vingene og halen er mørke.
Marius Voigt
Marius Fredrik Voigt (født 20. februar 1962 i Oslo) er en norsk tidligere ishockeyspiller. Han representerte Frisk Asker.
Trollflaggermus
Levevis
Som alle andre norske flaggermus lever trollflaggermus av insekter. Den jakter i skog og over både ferskvann og hav. Fjærmygg er det viktigste byttet. Arten har en forkjærlighet for trange skjulesteder. Ynglekolonier er påtruffet i hulrom i trær, flaggermus- og fuglekasser og i bygninger (fortrinnsvis bak bekledninger). I sitt vestlige utbredelsesområde er ynglekolonier mest å finne i bygninger. Koloniene består som regel av et par titalls, men unntaksvis opp til 200 dyr.
Marius Voigt
Voigt spilte 15 offisielle landskamper, og deltok under vinter-OL for Norge i 1988 i Calgary med tolvteplass i ishockeyturneringen. Han er sønn av Per Voigt.
Trollflaggermus
Levevis
Hunnene befinner seg ved ynglekoloniene – avhengig av breddegrad – i juni-juli. Hunnene forplanter seg allerede i sitt første leveår. Som regel blir to (sjelden tre) unger (i snitt 1.8) født. Hannene tiltrekker seg hunndyr om sommeren og høsten med en lokkelyd fra åpningen i et hulrom i et tre, en flaggermus- eller fuglekasse eller en bygning. De utfører også en sangflukt nær sitt skjulested. Som regel samler det seg mellom tre og ti (opptil 11) hunndyr i et slikt harem. Paring finner sted nær ynglekolonier, under trekk og i overvintringsområder.
Trollflaggermusa er i stor grad knyttet til løvskog, våtmark og vann. Arten jakter etter myggstore insekter og møll i en høyde på 3–20 m langs skogkanter, lineære strukturer i landskapet, stier i skogen samt over små og store vannansamlinger. Den er også funnet jaktende ved gatelys.
Utbredelse og trekk
I grove trekk er trollflaggermusa en art som yngler i Nordøst-Europa og trekker sensommer og høst til Sørvest-Europa for å overvintre. Om sommeren oppholder hannene seg for det meste – men ikke utelukkende – i sørvest. Det motsatte gjelder for hunndyrene.
Slik viser et intensiv kartlagt og overvåket område som Nederland en nærmest arealdekkende tilstedeværelse av trollflaggermus om sommeren, mens det går mange år mellom hver gang en aktiv ynglekoloni blir funnet. Tilsvarende bilde tegner seg i Belgia, Storbritannia og deler av Vest-Tyskland.
I Nord-Tyskland, Danmark og Sverige er ikke ynglekolonier uvanlige. I Danmark blir disse først og fremst funnet på østlige deler av Jylland og på Sjælland og Lolland, og i Sverige i Skåne samt lengre nordover langs kysten av Østersjøen.
Utførlige ringmerkingsstudier har dokumentert forflytning over store avstander og i løpet av relativ kort tid. Hittil siste forflytningsrekord er på drøye 2 200 km målt i direkte linje fra Latvia til Spania. Petersons (2004) beregnet gjennomsnittshastigheten for gjenfunn av 12 ringmerkede trollflaggermus. Den varierte mellom 32 og 77 km/natt (gjennomsnitt på 48 km/natt). Dette er minimumstall ettersom noen funn baserte seg på gjenfunn der dyret var dødt og ved at dyr neppe flyr i rett linje mellom ringmerkingssted og funnsted.
Et tilsvarende tall (55 km/natt) fant imidlertid Rydell mfl. (2014) ved å sammenligne tidspunkt og avstand for median av vårtrekket mellom kystlokaliteter i Tyskland og Finland. Under kontrollerte forhold fløy migrerende trollflaggermus med en hastighet på ca. 7 m/s eller 25 km/h, noe som tilsvarer 110 km i løpet av fire timer og 220 km i løpet av åtte timer Studien antyder videre at dyrene ikke øker fettreservene i nevneverdig grad før migrasjon, men snarere nærer energiforbruket med korte jaktøkter underveis.
Trekket foregår først og fremst langs kysten av Østersjøen, Skagerrak og Nordsjøen, men også via store elvedaler og over fjelloverganger. Ijäs mfl. (2017) viste at trekket i Finland foregår i et ca. 10 km bredt belte langs kysten. Funn av trollflaggermus på øyer, båter, gass- og oljeinstallasjoner og gjenfunn av ringmerkede dyr har vist at trollflaggermus trekker regelmessig over Nordsjøen.
Bildet blir komplettert av automatiske lydloggere stasjonert ved kysten, på ferjer og på installasjoner i Nordsjøen. Hobbs (2014) brukte stabile isotoper i hårprøver til å vise opprinnelse av trollflaggermus som ble fanget inn i Storbritannia. De viste at minst 40% av flaggermusene hadde tilbakelagt en lang trekkvei og stammet formodentlig fra områder utenfor Storbritannia.
Ulike studier har dokumentert trekktidspunkt og varighet. En studie som ble gjennomført i 2007-2009 der ultralydloggere ble utplassert langs kysten av Østersjøen og den sørøstlige delen av Nordsjøen, viste at høsttrekket foregår vesentlig i månedene august-september, mens vårtrekket fant sted i april-mai.
Tyske overvåkningsserier som startet på 1960-tallet viser dessuten at trekkperioden er i endring, den starter tidligere om våren og slutter senere om høsten. Steffens mfl. (2004) viser gjennom et langvarig ringmerkingsprogram at overlevelsen av både unge og voksne hunndyr og unge hanndyr har økt mellom 1980-tallet og 1990-tallet. Både i Vest-, Sør- og Nord-Europa meldes det om en økning i registreringer og en utvidelse av areal. Dette kan sees i sammenheng med den rapporterte økte overlevelsen, men kan også til en viss grad tilskrives bedre registreringsteknikker.
Funn av ynglekolonier vest, sør og nord i artens utbredelsesområde kan også tyde på en forskyvning av artens utbredelsestyngdepunkt. Ringmerking av hunndyr har påvist nyetableringer av ynglekolonier mer enn 600 km i en SSV- retning i forhold til der dyrene vokste opp. Forandringer i trekkatferd og forskyvning av yngle-, parings- og overvintringsområder sees i sammenheng med klimaforandringer.
Forekomsten på 1980- og 1990-tallet begrenset seg til områder med gamle og tykke trær som i slottsparker og eldre bøkeskoger nær vassdrag. I de senere årene har nye ynglekolonier og kurtiseplasser til hanner også blitt påvist i mer varierte løvskoger og i byparker. Gjennom ringmerking av rundt 350 skånske trollflaggermus på 1980-tallet ble to trollflaggermus gjenfunnet i hhv. Frankfurt i Tyskland og Oostende langs Belgias kyst.
Ahlén (1997) registrerte konsentrasjoner av flaggermus som forlot fremstikkende punkter langs Sveriges sørkyst på Öland. Senere undersøkelser både vår og høst har vist slike ansamlinger og trekk over Østersjøen og Skagerrak. De siste årene har det også blitt påvist trekk fra Finland via Åland og via det trangeste stedet i Bottenvika (Kvarken) til Sverige.
Kruszynski mfl. (2020) viste gjennom isotopanalyse av hårprøver fra trekkende trollflaggermus som ble fanget inn på øyer i Nordsjøen og Østersjøen at disse mest sannsynlig hadde tilbrakt sommeren i Russland og Baltikum. Dette kombinert med det store antallet flaggermus som blir påvist på trekk i Finland og Sverige tyder på at en vesentlig del av dyrene som blir påvist i Fennoskandia i trekkperioden ikke yngler der. Interessant i den sammenheng er at mange av dyrene som ble fanget nordøst i Sverige var voksne hanner. Registreringer av trollflaggermus i Skåne i begynnelsen av april kan tyde på at det også stedvis foregår overvintring. Frem til 2005 ble arten i Sverige vurdert som NT, fra 2010 som LC.
Trollflaggermus ble første gang registrert i Norge ved Bergen på 1990-tallet. Siden er den påvist på en rekke lokaliteter hovedsakelig langs kysten nord til Trøndelag. Funn utenom artens trekkperioder er så godt som utelukkende kjent fra Rogaland og Hordaland. De fleste av disse funnene gjelder sommerfunn (andre halvdel av mai-midten av juli).
Nylig har det imidlertid også blitt gjort lydopptak av trollflaggermus i begynnelsen av juli utenfor Grimstad (Aust-Agder) som tyder på sommertilhold der. Det er ikke funnet ynglekolonier eller tegn til sannsynlig yngling (funn av ammende hunndyr, ikke flygedyktige unger eller ungdyr som akkurat har begynt å fly (vekstsoner i fingerleddene avslører ung alder på flaggermus ).
Så vidt vites har det kun tre ganger lyktes å fange trollflaggermus i yngleperioden i Norge (to ganger i Hordaland, Michaelsen mfl. 2016; én gang i Rogaland, NZFs flaggermusgruppe). Alle tre viste seg å være voksne hanner. Fra vårtrekket (april-mai) foreligger det lydopptak fra Rogaland, Vest-Agder, Vestfold og Sør-Trøndelag. Utenom funnene i Trøndelag er disse gjort ved eller nær kjente fugletrekklokaliteter.
Fra høsttrekket (august-september) foreligger det vesentlig flere funn. Disse fordeler seg over et stort geografisk område som vesentlig dekker kystnære områder fra Østfold til Sør-Trøndelag. Flertallet av disse funnene er gjort i september. Det foreligger også spredte funn fra Nordland og Finnmark. Det er ukjent hvor dyrene kommer fra og hvorvidt de overvintrer i Norge. Med bakgrunn i fravær av tegn til yngling i Norge og situasjonen i Europa for øvrig, er det nærliggende å tro at i hvert fall brorparten av dyr som blir påvist på trekk i Norge stammer fra utlandet.
At dyr som kommer fra, eller er på vei til Sverige (og muligens Danmark), følger kysten av Sør-Norge blir sannsynliggjort av funn i Østfold, Oslo, Vestfold og Aust-Agder. Funn i Trøndelag kan ha sin opprinnelse fra trollflaggermus som flyr fra Finland over Kvarken til Sverige. Dette forutsetter en øst-vest korridor gjennom innlandet av Sverige. En slik korridor er påvist for trekkfugler. Bangjord og Tilseth har de senere årene forsøkt å påvise trekk av arten i dalfører som strekker seg både mot Sverige og sørover med blandet hell. Dette skyldes til dels tekniske problemer, dårlig vær eller for korte undersøkelsestidsrom.
Michaelsen har gjort lydopptak under høsttrekket i øvre delen av Gudbrandsdalen og i Ottadalen som sammen med funnene i Trøndelag gir belegg for at dalfører blir brukt som trekk-korridorer. Utplassering og kontroll av flaggermuskasser i Østfold, Oslo og Akershus, Vestfold, Aust-Agder, Vest-Agder og Rogaland har hittil ikke resultert i funn av trollflaggermus. Kassene er imidlertid hyppig brukt av dvergflaggermus som muligens dominerer over trollflaggermus i kassene.
Det er uvisst om og i hvilken grad trollflaggermus overvintrer i Norge. I Artsobservasjoner er det ikke registrert noen sikre vinterfunn (desember-februar) av arten. Det foreligger to novemberfunn, ett fra Larvik (Vestfold) og ett fra Randaberg (Rogaland). Begge funnene er gjort på eller nær kjente trekklokaliteter for fugl og kan tolkes som sene trekkregistreringer. Fra Stavangerområdet foreligger det imidlertid lydopptak fra slutten av desember som må tolkes som overvintringsfunn.
Regelmessige funn fra olje- og gassinstallasjoner, samt fra båter i Nordsjøen og Norskehavet både vår og høst, gir klare indikasjoner på at trollflaggermus bruker bl.a. Norge på sin trekk fra og til sine overvintringsområder i fortrinnsvis Storbritannia. Lydregistreringer i oktober på utsatte trekklokaliteter som Utsira og Revtangen i Rogaland bør sees i lys av pågående trekk over Nordsjøen. Enkelte trollflaggermus blir tydeligvis satt ut av kurs og/eller fraktes med båter til steder som ligger langt utenfor deres vanlige trekk- eller overvintringsområder.
Følgelig gjenstår det som uklart i hvilken grad trollflaggermus overvintrer i Norge. Det er også uklart hvor stor andel av dyrene som er her om sommeren – og som blir påvist her i trekkperioden – som overvintrer i utlandet.
Trollflaggermus er en overveiende vestpalearktisk art som finnes i spredte forekomster fra Pyrenéhalvøya og Storbritannia nord til Sør-Skandinavia og Sør-Finland, og øst til Ural og Kaukasus. Den er en langdistansetrekker som formerer seg og tilbringer sommeren i nordøstlige Europa, men går i dvale og overvintrer i sørvestlige og sørlige deler av verdensdelen. Den kan trekke opptil 2000 kilometer. Funn på oljeplattformer og skip viser at den krysser rett over Nordsjøen og Østersjøen. Ultralydundersøkelser viser at Alpene passeres i en høyde på 1100–3100 moh.
Arten ble først gang funnet i Norge på 1980-tallet, og den er nå registrert langs kysten fra Vestfold til Møre og Romsdal. Det er ikke kjent om arten reproduserer eller overvintrer i Norge, og en del av funnene dreier seg antakelig om trekkende individer som passerer landet. Funn om sommeren tyder på at det kan finnes en ynglende bestand på Sør- og Sørvestlandet.
Miljøstatus
Studier fra nordvestlige Europa viser at trollflaggermus er en av de tre flaggermusartene som hyppigst blir drept i vindturbiner; de to andre er storflaggermus (Nyctalus noctula) og tusseflaggermus. Disse artene flyr ganske høyt i de frie luftmasser, mens andre flaggermus flyr lavere og derfor sjelden kolliderer med rotorbladene. Det er helst uerfarne ungdyr som mister livet. Isotopundersøkelser av individer drept ved tyske vindkraftverk tyder på at de drepte trollflaggermusene kommer fra de nordlige baltiske land og Russland. Tap av hule trær er en annen trussel. Arten er regnet som sårbar og er beskyttet i Habitatdirektivet.
Rødlistevurdering
Vurdering: Veilederen til rødlistevurdering for Norsk rødliste for arter 2021 sier at en art kan vurderes til rødlista når det er sannsynlig at arten har en fast reproduserende bestand i Norge. IUCN-hovedveilederen definerer reproduksjon som yngling - ikke spilleatferd eller paring (IUCN 2019). Men veilederen for tilpasning av IUCN kriteriene til regionalt og nasjonalt nivå spesifiserer at et land kan ha en ynglende bestand av en art dersom hele reproduksjonssyklusen ("the entire reproductive cycle") eller kun en viktig del av den gjennomføres i landet. Artsdatabanken vurderer i likhet med flere andre land at spilleatferd og paring er en viktig del av reproduksjonssyklusen. Så i denne konteksten er paring også å anse som reproduksjon.
En eventuell etablering av ynglekolonier vil være påvirket av dyr som trekker gjennom landet. Det har så langt heller ikke blitt funnet paringsgrupper, men det foreligger opptak av sosiale lyder som kan tyde på spillatferd. Med bakgrunn i artens biologi og spilleatferd i Vest-Europa er det sannsynlig at spill og paring forekommer i Norge. Formodentlig vil eventuelle paringsgrupper i hovedsak bestå av stedfaste hanndyr og hunndyr som er på reise fra sine østlige ynglekolonier til overvintringsområder i enten Norge eller landene sørvest for oss. Antall hunndyr vil i en slik situasjon fort være større enn antall hanndyr (se Beskrivelse av arten). Dersom man antar en lik kjønnsfordeling blant avkommet, burde i nærhet av 2/3 av dyr på trekk være hunndyr.
Hunndyrene parer seg allerede i sin første høst for å kunne føde unger i den påfølgende sommeren. Selv om det er sannsynlig at paringsgrupper finnes i Norge, vet vi ikke hvor stor andel av dyrene deltar i paringsaktivitet og hvor stor andel flyr videre uten å delta i slik aktivitet. Limpens mfl. (2017) gjorde et forsøk på å estimere populasjonsstørrelse og andel trekkende dyr for land som kan knyttes til trekk over den sørlige delen av Nordsjøen. Anslagene har imidlertid klare metodologiske begrensninger, ikke minst for Norge sin del, der gode estimater for bestanden til ulike deler av året mangler. Antall hunndyr som har tilhold i Norge (50 - 5 000) om sommeren ser ut til å være nokså overvurdert. Basert på registreringene om høsten er det trolig at 1 000 dyr eller flere trekker gjennom landet.
Grunnet usikkerheten i hvilken grad disse dyrene deltar i paringsaktivitet, settes tallet for reproduksjonsdyktige individ til 1 000 eller færre. Dette kvalifiserer til Sårbar (VU) etter D1-kriteriet (antall produksjonsdyktige individer). Ettersom situasjonen er sterk påvirket av populasjoner i våre naboland, nedgraderes vurderingen til Nær truet (NT). Det er usikkert hvorvidt arten har økt i antall. Nye påvisninger i både rom og tid går nemlig hånd i hånd med bruk av nye registreringsteknikker i til dels nye områder. Det finnes imidlertid ingen grunn til å mistenke en populasjonsnedgang i Norge.
Arten er blant de vanligste ofre som er funnet under vindkraftanlegg. Vindturbiner blir satt opp langs store deler av trekkrutene, både på land og i havet. Den kumulative effekten av disse vindkraftanleggene gir grunn for bekymring. Trollflaggermus trekker gjennom store deler av Europa i løpet av året. Flerårige, standardiserte overvåkningsdata vil kunne gi et bedre bilde av artens status i Norge. Det bør gjøres en innsats for å påvise både yngling og paringsgrupper. Førstnevnte kan gjøres ved å kjønns- og aldersbestemme dyr som fanges inn i perioden juni-juli, samt å radiomerke eventuelle hunndyr eller flygedyktige unger. Isotopanalyse av hår til dyr på trekk vil sannsynliggjøre opprinnelsen til disse dyrene.
Kontroll av flaggermuskasser i trekkperioden vil kunne bidra til å påvise paringsgrupper og bør fortsettes og intensiveres. Opprettelse av flere kassefelt bør tilstrebes. Utplassering av ultralydloggere på strategiske steder bør videreføres og utvides for å lokalisere viktige trekkruter og for å overvåke bestandsnivået. Analyse av eksisterende og fremtidige lydopptak med tanke på forekomst av sosiale lyder vil gi en god indikasjon på i hvilket omfang paringsspill finner sted i Norge.
Valerij Vasiljev
Valerij Ivanovisj Vasiljev (russisk: Валерий Иванович Васильев ; født 3. august 1949 i Volkhov, død 19. april 2012 i Moskva) var en sovjetisk ishockeyspiller som deltok i de olympiske vinterleker 1972 i Sapporo, 1976 i Innsbruck og 1980 i Lake Placid. Vasiljev ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. Vasiljev spilte to kamper i OL-turneringen.
Fredrik Larsson
Fredrik Claes «Bedda» Larsson (født 14. april 1984 i Stöpen, død 28. april 2020 i Lerum) var en svensk profesjonell håndballspiller, som blant annet spilte for det svenske herrelandslaget i to mesterskap.
Han omkom i en trafikkulykke 28. april 2020.
Klubb
Larsson begynte å spille håndball for den lokale klubben Country, men meldte overgang til i 2001. Han fikk sin eliteseriedebut for klubben i 2002 og vant Challengecupen i 2003/04-sesongen. Etter et kort opphold i, vant Larsson tre SM-gull (2006, 2007 og 2008) med.
I 2008 skrev Larsson under en treårskontrakt med den tyske storklubben, men flyttet i stedet til Spania og Asobal-klubben. Larsson flyttet hjem i 2011 og signerte for, der han tok ytterligere ett SM-gull (2012). Han ble tatt ut på den hjemlige ligaens allstar-lag og storspilte i Mesterligaen, der Sävehof kom helt til åttendedelsfinalen i 2011/12-sesongen.
Den tyske Bundesliga-klubben kjøpte Larsson ut av sin kontrakt i desember 2012, og han spilte der til 2014, da han igjen flyttet hjem til de regjerende svenske mesterne.
15. januar 2016 annonserte Larsson at han grunnet skadeproblemer ville avslutte sin karriere etter 2015/16-sesongen.
Landslag
Han ble tatt ut til å representere Sverige under Håndball-EM 2010 og Håndball-VM 2011.
Han spilte 36 kamper for landslaget og scoret 52 mål.
Pytalovo
Pytalovo (russisk: Пыта́лово, latvisk: Pitalova, Abrene) er en by i Pskov oblast i Russland. Den ligger 90 km sør-sørvest for Pskov, og 10 km fra grensen til Latvia. Innbyggertall: 6 806 (folketelling 2002), 7 166 (folketelling 1989).
Historie
Landsbyen Pytalovo hadde i 1878 en befolkning på 57, og tilhørte Ostrov ujezd (distrikt) i Pskov gubernija. Den vokste til en by etter at en jernbane ble bygget gjennom stedet.
Ved den latvisk-russiske fredsavtalen i Riga i 1920 ble en del av Ostrov ujezd, inkludert Pytalovo, overdratt til Latvia, og byen var etterpå kjent under sitt latviske navn, Jaunlatgale (til 1938, da dens offisielle navn ble endret til Abrene). I mellomkrigstiden var byen hovedstad i et av Latvias distrikter.
Etter andre verdenskrig overførte Sovjetunionen Abrene, sammen med den østre delen av Abrene-distriktet fra den Latviske SSR til Pskov oblast i den Russiske SFSR. De fleste latviske innbyggerne forlot byen, som fikk tilbake sitt tidligere navn Pytalovo. Latvia bestridte Russlands jurisdiksjon over området frem til undertegningen av en traktat mellom de to landene i 2007.
Styring
Styring, også kjent ved det engelske ordet governance, er et vidt begrep som brukes innen statsvitenskap og organisasjonsstudier og betegner styringssystemer og styringsstrukturer. Den kan brukes om alt fra komplekse internasjonale strukturer og mekanismer innen internasjonal politikk, til den politiske styringen av en stat og dens forvaltning, til styringen på regionalt og lokalt nivå, og om styring av organisasjoner og bedrifter, eller maskiner og organismer. Det kan «betegne alle prosesser for å styre eller regjere, både gjennom lands regjeringer, markeder, nettverk, over familier, stammer, formelle og uformelle organisasjoner, eller territorier, og gjennom lover, normer, makt eller språk.» Styring (governance) skiller seg fra regjering (government) «gjennom at det fokuserer mindre på staten og dens institusjoner og mer på sosiale praksiser og aktiviteter». Styring innen bedrifter og organisasjoner kalles ofte virksomhetsstyring (corporate governance) eller lignende.
Norsk navn
Det norske ordet styring er ofte en god oversettelse av det engelske begrepet governance som brukes i mange ulike sammenhenger. Avhengig av kontekst kan forvaltning være en annen mulige oversettelse. Revisjon kan av og til være nært knyttet til styring, og disse kan sammen omtales som styring og ettersyn. Delaktighetsstyring er en form for styring hvor en begrenset form for styring delegeres eller hvor de som omfattes av styringen involveres i styringen.
John Baptist Ye Yishi
John Baptist Ye Yishi (født 1908, død 22. mars 1992) var katolsk undergrunnsbiskop av Fuzhou i Fujian i Folkerepublikken Kina.
Episkopalgenealogi
Hans episkopalgenealogi er:
Trygve Berge
Trygve Berge (født 19. april 1932 i Voss) er en norsk tidligere alpinist. Han representerte Idrettslaget Ljot.
Berge vant utfor i NM i alpint i 1956, og deltok under vinter-OL for Norge i 1956 i Cortina d'Ampezzo i utfor.
Storelva (Talvik i Alta)
Storelva (nordsamisk: Gierddduidjohka) er ei elv i Alta kommune i Finnmark. Storelva renner fra Storelvvatna til Talvikbukta i Altafjorden. Storelva er 4,8 kilometer lang, mens hele vassdraget har en lengde på 18,4 kilometer.
Vassdraget har sine øverste kilder ved Pølvannet, rundt 14 kilometer vest-sørvest for Talvik. Stordalselva, som elva kalles i sitt øvre løp, renner fra Pølvannet i østlig retning gjennom en vid dal. Den passerer gjennom en rekke små innsjøer på sin vei ned til Storelvvatna, som er utspring for selve Storelva. I midtre del går Storelva i fosser og stryk ned den skogkledte lia mellom Bjørkelitind og Talvikfjellet, mens resten av elva har roligere fall.
Vannkraft
I Samlet plan for vassdrag var vassdraget ført opp med et prosjekt som ville gitt en årlig produksjon på 34 GWh. Prosjektet forutsatte en oppdemming og regulering av Storelvvatna med 20 meter, noe som ville satt store områder under vann.
Alta Kraftlag søkte i januar 2011 om konsesjon til å bygge Storelva kraftverk, som var planlagt å utnytte fallet mellom kote 275 og kote 40 i Storelva, med en installert effekt på 4 MW og en årlig produksjon på 11,6 GWh. NVE sa i 2012 nei til utbyggingen. Begrunnelsen for avslaget var at det langs Storelva ligger ei svært viktig fossesprøytsone, samt at det var funnet flere rødlistede arter langs elva, blant annet den truede arten øreblygmose. Fraføring av vann ville etter NVEs mening gi en uakseptabel påverkning på naturmiljøet langs utbyggingsstrekningen, og de negative konsekvensene sto etter NVE sitt syn ikke i forhold til den økte kraftproduksjon eller andre positive effekter av ei utbygging.
Det har tidligere vært et lite kraftverk i elva, med demning og inntak cirka på kote 120, bygd av tyskerne under andre verdenskrig. Kraftverket forsynte en stor leir ved Storvannet og var i drift til tyskerne trakk seg tilbake i 1944. Maskinen hadde en ytelse på 30 kW, og hadde tidligere blitt brukt i et kraftverk i Forneselva, nord for Talvik, bygd i forbindelse med etableringen av Talvik tuberkulosehjem på 1920-tallet.
Johann Christoph Olearius
Johann Christoph Olearius (født 17. september 1668 i Halle, død 31. mars 1747) var en tysk luthersk teolog, prest og numismatiker, sønn av Johann Gottfried Olearius og bror til Johann Gottlieb Olearius.
Olearius, som liksom faren var superintendent i Arnstadt, var en framstående hymnolog og numismatiker.
Lü Fuyuan
Lü Fuyuan (forenklet kinesisk: 吕福源, tradisjonell kinesisk: 呂福源, pinyin: Lǚ Fúyuán, født i oktober 1945 i Suihua i provinsen Heilongjiang i Kina, død 18. mai 2004 i Beijing) var en kinesisk kommunistisk politiker. Han var Folkerepublikken Kina første handelsminister.
Lü Fuyuan ble utdannet i fysikk ved Jilinuniversitetet og arbeidet så i mange år ved en bilfabrikk i Changchun. Derettet studerte han ved Université de Montréal i Canada fra 1981 til 1983; hhan fikk tilbud om å forbli i landet, men avslo og reiste hjem.
På forslag fra den kinesiske ambassade i Canada ble Lü invitert inn som medlem av Det kinesiske kommunistiske parti i 1983. Han fikk ledende stillinger i bilindustrien, og i 1989 fikk han ansettelse i regjeringens ministerum for maskinindustri. Der ble han etterhvert viseminister. Hans innsats for utviklingen av kinesisk bilindustri var svært viktig.
I 1998 ble han viseminister for utdannelse, og så for utenlandshandel og økonomisk samarbeid.
Etter en omorganisering av regjeringsministeriene i 2003 ble ministeriet for utenlandshandel og økonomisk samarbeid omgjort til handelsministeriet. Lü Fuyuan ble dets første minister. Men under ett år etter, den 29. februar 2004, gikk han av på grunn av leverkreft, og døde tre måneder etter.
Omar Gooding
Omar Gooding (født 19. oktober 1976 i The Bronx i New York City i New York) er en amerikansk filmskuespiller. Han ble først kjent etter å ha spilt komedien Ghost Dad. Siden den gang har han spilt i en Baby Boy, The Ernest Green story, og Smart Guy.
Bakgrunn
Gooding ble født i The Bronx i New York City. Faren hans Cuba Gooding er også skuespiller slik som hans bror, Cuba Gooding jr., som blant annet har spilt i MacGyver.
Personlig liv
Gooding ble i 1995 arrestert for pistolbesittelse. Han ble da sittende inne i 18 måneder. Han spilte rollen som Sweet Pea i filmen Baby Boy (2001). Skuespilleren Angell Conwell spilte kjæresten hans, Kim. Da filmingen av Baby Boy var ferdig, ble de samboere. Han har en pitbull som heter «Xeena».
Matthew Cao Xiangde
Matthew Cao Xiangde (kinesisk: 曹湘德; født 16. september 1927 i Tangzhen i det senere Pudong i Jiangsu i Kina, død 9. juli 2021 i Wuyunshan i Hangzhou) var katolsk biskop av Hangzhou i Zhejiang.
Marvin Hart
Marvin Hart (født 16. september 1876 i Fern Creek, Kentucky, USA, død 17. september 1931) var verdensmester i tungvektsboksing 1905 -1906.
Matthew Cao Xiangde
Bakgrunn
Matthew Cao Xiangde studerte først filosofi og katolsk teologi ved regionalseminaret i Wensheng i Jiaxing (1950–1952) som ble ledet av lazaristene, og ved presteseminaet i Beijing (1952–1954). Fra 1954 fortsatte han sine studier ved presteseminaret i Haimen, trass i problemene etter Mao Zedongs maktovertakelse.
Marvin Hart
I 1905 var tungvektstittelen ledig etter at verdensmesteren James J. Jeffries hadde trukket seg tilbake. Marvin Hart fikk en tittelkamp mot den topprankede Jack Root (1876–1963), en bokser som Hart hadde tapt for tidligere, i november 1902.
Matthew Cao Xiangde
Prest
Cao Xiangde ble ikke presteviet før i november 1985, noen år etter Kulturrevolusjonen, av hjelpebiskopen i Shanghai, Aloysius Jin Luxian. Deretter var han sjelesørger ved den katolske katedral i Hangzhou og i menighetene i Xiaoshan og Jinhua.
Marvin Hart
Men i deres andre kamp, den 3. juli 1905 i Reno, Nevada, en kamp om den ledige verdensmestertittelen, beseiret Marvin Hart Jack Root på knockout i tolvte runden.
Licio Gelli
Licio Gelli (født i Pistoia i Toscana, 21. april 1919 og død 15. desember 2015 i Arezzo Toscana) var en italiensk finansmann som er kjent for sin rolle i skandalen omkring kollapset til banken Banco Ambrosiano i 1982. Gelli var stormester i Propaganda Due fra 1966 til 1981.
Matthew Cao Xiangde
Biskop
Vatikanets advarsel før bispevielsen lød blant annet:
Marvin Hart
I Los Angeles, California, den 23. februar 1906 tapte Hart verdensmestertittelen til Tommy Burns fra Canada.
Licio Gelli
Fascist
Gelli var aktiv fascist under styret til Benito Mussolini. På 1930-tallet lot han seg verve i den frivillige milits for nasjonal sikkerhet, en paramilitær fascistisk milits som Mussolini sendte til Spania for å støtte regimet til Francisco Franco. Der døde hans eldre bror Rafaello under kamphandlingene. I 1939 vendte han tilbake til Italia, og arbeidet for den fascistiske partiorganisasjonen i Pistoia. I partiets lokale ukeavis Rerruccio skrev han om sine erfaringer fra krigen. Han var også en tid ansatt i Gruppo Universitario Fascista.
Matthew Cao Xiangde
Biskop
Dette var den første bispevielse uten pavelig mandat etter at fem var blitt ordinert i Beijing 6. januar samme år.
I september 2004 ba Cao Xiangde og Pavestolens legitimering; pave Benedikt XVI gav ham dette den 8. juni 2008, skjønt uten å gi ham jurisdiksjon over bispedømmet.
Licio Gelli
Medlem av SS
Han ble senere utnevnt til kontaktperson mellom det fascistiske Italia og Nazi-Tyskland. Der fikk han nære relasjoner med Hermann Göring, og ble medlem av SS Hermann Göring Division innenfor Schutzstaffel som var involvert i en rekke kamphandlinger om Sicilia og det italienske fastlandet.
Nemmersdorfmassakren
Nemmersdorfmassakren den 21. oktober 1944 skjedde i Nemmersdorf i Østpreussen (dagens Mayakovskoye, Kaliningrad oblast), og landsbyen var en av de første etniske tyske landsbyene som ble underlagt Den røde armé under andre verdenskrig. Byen var åsted for en massakre på tyske sivile, samt franske og belgiske krigsfanger, utført av sovjetiske soldater. Dødstall og fakta rundt hendelsen er omstridt, og antall drept er estimert til å være mellom 64 og 71. Massakren ble brukt av tyske propagandister for å skremme den tyske befolkningen og å øke motstanden mot den sovjetiske frammarsjen. Sovjethærens arkiver har blitt tilgjengelige for forskere etter Sovjetunionens fall, og flere nye verker som omhandler hendelsen blir i dag publisert.
Licio Gelli
Salò-republikken
Sammen med Giorgio Almirante, grunnleggeren av det nyfascistiske partiet Movimento Sociale Italiano, deltok han den 23. september 1943 i opprettelsen av den italienske sosialrepublikk.
Matthew Cao Xiangde
Biskop
han var medlem av Den kinesiske katolske patriotiske forening (CPCA) og den såkalte kinesiske katolske bispekonfferanse; to organer kontrollert av det kinesiske kommunistiske parti; han var i en årrekke leder av CPCA og ble senere dens ærespresident. Dessuten hadde han forsete for Den kirkelige kommisjon i provinsen Zhejiang, og ledet byens politiske konsultativkonferanse.
Han døde den 9. juli 2021. Et begrenset antall fikk delte ved begravelsen den 2. juli 2021. Bispedømmet forklarte at det på grunn av epidemiprenventive tiltak (covid-19-pandemien) ble gitt avkall på deltakelse fra utenfor Hangzhou ved begravelsen.
Licio Gelli
Flukt fra krigsoppgjøret til Sør-Amerika
Etter andre verdenskrig ble Gelli frikjent for deltagelse i henrettelser av partisaner, begått av SS. Han unnslapp krigsoppgjøret ved å samarbeide med italiensk etterretning, MI5 og CIA.
Nemmersdorfmassakren
Det tyske propagandamaskineriet tok umiddelbart tak i hendelsen og brukte dem som bevis på sovjetisk brutalitet. Et ekspertteam ble organisert, med personer fra nøytrale land, for å undersøke hendelsen, men klarte ikke gi hendelsen internasjonal oppmerksomhet. Innad i Tyskland var propagandakampanjens resultat polarisert. Selv om propagandaen førte til en økning av frivillige for Volkssturm, så førte også hendelsen til at den østprøyssiske befolkningen, samt de i andre østtyske provinser, flyktet i hopetall vestover, i håp om å unngå en lik skjebne. Dette førte til at store transportknytepunkt ble fastkjørt, og hindret bevegelsen av soldater og forsyninger.
Licio Gelli
Flukt fra krigsoppgjøret til Sør-Amerika
Med deres hjelp flyktet Gelli til Argentina. Der allierte han seg med Juan Perón, ble Perons økonomiske rådgiver overfor Italia, og ble tildelt dobbelt statsborgerskap. Da Juan Perón døde i 1974, reiste Licio Gelli tilbake til Argentina etter henvendelse fra Eva Perón. Hun ønsket Gellis hjelp til å fylle tomrommet som oppstod i kjølvannet av diktatorens død.
Matthew Cao Xiangde
Episkopalgenealogi
Hans episkopalgenealogi er:
Licio Gelli
Reisebyrå for krigsforbrytere
Gelli tjente også gode penger ved å drive et reisebyrå for krigsforbrytere som ville til Latin-Amerika. Etter andre verdenskrig unnslapp en rekke nazister Nürnbergprosessene, ved å flykte til Sør-Amerika via Sveits under kodenavnet «operation paperclip». Det har vært spekulert i om Hauptsturmführer og Gestapo-offiser Klaus Barbie, også kjent som «slakteren fra Lyon», fikk hjelp av Licio Gelli til å flykte til Bolivia.
Joseph Cui Shouxun
Joseph Cui Shouxun (født 27. juli 1877 i landsbyen Xiaodian Xianxian i Zhili i Kina, død 1953) var katolsk biskop av Yongnian (Weixian) i Hebei i Kina.
Biografi
Cui ble født Cui Buxian i landsbyen Xiaodian  i Zhili på Qing-dynastiets tid. Hans mor Cuilian Barui var katolikk. Han ble presteviet 19. mars 1904.
Den 1. juni 1929 ble han utnevnt til apostolisk prefekt for det apostoliske prefektur Yüngnien.
Licio Gelli
Frimurer
På tross av sin fascistiske bakgrunn, ble Gelli likevel frimurer i 1963.
Joseph Cui Shouxun
Biskop
Da Yüngnien ble elevert til apostolisk vikariat i 1933 ble han ordinert titulærbiskop den 11. juni samme år av pave Pius XI i Vatikanet. Da det ble et bispedømme i 1946, ble han ordinær biskop.
Episkopalgenealogi
Hans episkopalgenealogi er:
Nemmersdorfmassakren
Tyskerne hevdet at flesteparten av de 653 innbyggerne i Nemmersdorf ble drept, mens sovjetiske arkiver viste kun 20 til 30. Det var en utbredt tanke at tyskerne hadde overdrevet dødstallene, og lagt de sammen med andre forbrytelser begått av sovjeterne, for å øke omfanget av massakren. Enkelte hevder også at det tyske militæret brukt sivile som skjold for et av angrepene på Angrapabruen. Det sovjetiske tallet på 20–30 drept er sannsynligvis også like fjernt fra virkeligheten, siden Sovjetunionen var kjent for å ta store friheter i tallføring, selv i offisielle arkiv. Det faktiske antallet drepte er sannsynligvis et sted midt mellom de to.
Hastighet
Mange symboler brukes til å beskrive hastighet, men v og u er vanligst. (Fet skrift er trykt notasjon for vektorer.)
Langs en rett linje er gjennomsnittshastighet v gitt ved
hvor s er tilbakelagt strekning og t er tiden det tar. (Legg merke til at langs en rett linje er hastighet en skalar.)
Måling av hastighet
Hastighet er en sentral størrelse og kan måles på mange måter. Noen metoder finner kun absoluttverdi, mens andre måler både fart og retning.
Definisjon
Den matematiske definisjonen av hastighet er den tidsderiverte til posisjon r(t), dvs.
Eksempel: Bevegelse med konstant hastighet
Bevegelse med konstant hastighet v kan skrives
Eksempel: Sirkelbevegelse
En sirkelbevegelse med radius r i xy-planet beskrives ved
hvor \omega er vinkelhastighet. Hastigheten er gitt ved den tidsderiverte
det vil si jo større \omega, jo større fart.
Vitesse
Nandufamilien
Nandufamilien (Rheidae) er en liten familie med flygeudyktige strutsefugler som er endemiske for Sør-Amerika. Familien teller kun en nålevende slekt med tre arter, men det er funnet fossiler etter flere slekter.
Beskrivelse
Dette er store flygeudyktige fugler med gråbrun fjærdrakt, lange bein og lang hals, de likner strutser. Hanner av stornandu kan bli 1,50 meter høye, og veie opptil 40 kg. Vingene er store til strutsefugl å være og vingene blir spredt ut imens de spring, som seil. I motsetning til de fleste andre fuglegrupper, har nanduer bare tre tær. Tarsen har horisontale plater på framsida. De lagrer også urin separat i ei utviding av kloakken.
Kåre Opdal (alpinist)
Kåre Marius Opdal (født 5. september 1931 i Narvik, død 8. mai 2017 ) var en norsk alpinist. Han representerte Narvik Slalåmklubb.
Opdal deltok under vinter-OL for Norge i 1956 i Cortina d'Ampezzo i utfor.
Nandufamilien
Utdødde slekter
Alle nålevende nanduer tilhører slekten Rhea. Det finnes imidlertid også et antall fossile slekter.
Atferd
Nanduer er for det meste stille fugler, unntakene er når de har unger eller når hannen søker en make. Utenom hekkesesongen kan de danne flokker på mellom 10 og 100 fugler, fjellnanduen ofte mindre flokker enn dette. Når de kjenner fare flykter de i ei sikksakkretning, samtidig som de bruker vekselvis høyre og venstre vinge som ror. I hekketida bryter flokkene opp.
De er altetende og foretrekker å ete av planter med breie blad, men vil også ete frø, røtter, frukt, øgler, biller, grashopper og kadaver.
Nanduer er polygame, med hanner som oppvarter mellom to og tolv hunnfugler. Etter paring, byggjer hannen et reir, der hver hunn legger egga sine. Reiret består av ei grunn grop i bakken, fora med gras og løv. Hannfuglen ruger 10-60 egg. Hannen vil bruker en lokketaktikk og plasserer noen egg utenfor reiret som offer til rovdyr, slik at de ikke vil prøve å komme inn i reiret. Hannen kan bruke en annen underordna hann til å ruge egga sine, imens han samler et anna harem for å starte et neste kull. Ungene blir klekt innen 36 timer etter hverandre. Hunnene kan i mellomtida gå videre og pare seg med andre hanner. Mens de har omsorg for ungene, vil hannene regne alt som nærmer seg som trusler, også andre nanduer av hunnkjønn. Ungene når full voksen størrelse etter omtrent seks måneder, men vil ikke hekke før de når to år.
Townley Haas
Townley Haas (født 13. desember 1996) er en amerikansk svømmer.
Han representerte USA under Sommer-OL 2016 i Rio de Janeiro, der han tok gull på 200 meter fri stafett.
Styrax americanus
Styrax americanus er en løvfellende busk eller lite tre i styraksfamilien.
Den har ei vid krone og blir 3–5 m høy. Stammene kan ha en diameter på opptil 7,5 cm. Barken på stammen er glatt og mørkegrå til brun, men kvistene kan være grønne, grå eller rødbrune. Unge kvister er hårete, men blir glatte. Bladene sitter spredt og er elliptiske til eggformede, 1,2–10 cm lange og 0,6–5,7 cm brede. De er helrandede eller fintannede, glatte på oversiden og hårete under.
Busken blomster i mars–juni med duftende, hvite blomster som sitter enkeltvis eller 2–5 sammen. Det er 5 kronblad, og den hvite griffelen stikker ut forbi de 10 pollenbærerne. Frukten er en rund, 7–9 mm stor kapsel med som regel 1 frø, mer sjelden 2–3 frø. Den er moden i juni–oktober.
Styrax americanus vokser på fuktig, sur jord i skog, sumper og langs bekker, ofte sammen med sumpsypress og Nyssa. Den er utbredt i det sørøstlige USA på kystslettene fra Virginia sørover til Florida og vestover til Louisiana og østlige Texas. Arten finnes også i Mississippi- og Ohio-dalene nordover til sørlige Missouri, sørlige Illinois, Indiana og sørlige Ohio.
Åmene til prometeusspinner (Callosamia promethea) kan leve på Styrax americanus.
Liste over Underhusets presidenter (Canada)
Underhusets president er leder for annetkammeret i Canadas parlament.
Clark Smith
Clark Smith (født 17. april 1995) er en amerikansk svømmer.
Friidrett under Sommer-OL 2008 – 3000 meter hinder kvinner
Kvinnenes 3000 meter hinder under Sommer-OL 2008 fant sted den 15. til 16. august 2008 på Beijing National Stadium.
Jekaterina Volkova fra Russland testet positiv på dehydrochlormethyltestosterone (turinabol) og ble diskvalifisert.
Clark Smith
Han representerte USA under Sommer-OL 2016 i Rio de Janeiro, der han tok gull på 200 meter fri stafett.
Jean Cocteau
Jean Maurice Eugène Clément Cocteau (født 5. juli 1889 i Maisons-Laffitte i Frankrike, død 11. oktober 1963 i Milly-la-Forêt) var en fransk multikunstner, forfatter, dikter, dramatiker, maler, designer og filmskaper og en sentral skikkelse i den parisiske avantgarden i 1920- og 1930-årene.
Liv og virke
Cocteau ble født i sin bestefars (på morssiden) hus, som lå på Place Sully i Maisons-Laffitte i nærheten av Paris. Han var sønn av Georges Albert Cocteau, advokat og sporadisk maler, og hans kone, Marie Eugénie Émilie Junia Lecomte. De giftet seg 7. juli 1875 i 9. arrondissement i Paris. Hans far begikk selvmord i Paris den 5. april 1898, noe som berørte sønnen (som var åtte år gammel) i lang tid.
I 1900 begynte Cocteau å studere ved Lycée Condorcet, hvor han ble gode venner med Pierre Dargelos. Han ble utvist fra Lycée Condorcet for dårlig oppførsel i 1904.
I 1908 arrangerte en Edouard de Max poetisk morgen på Femina Theatre, med det første opplesning av dikt av Cocteau. Året etter, da han var 20 år, ga han ut sin første diktbok, La Lampe d'Aladin, inspirert av Tusen og en natt. På grunn av sitt arbeid, ble han kjent i bohemkretser som den «frivol prins». I 1910 ga han ut sin andre diktbok, med samme tittel som sitt kallenavn.
Han var en sentral person i kunstnermiljøet i Paris tidlig på 1900-tallet, og vanket sammen med Marcel Proust, André Gide og Maurice Barrès. Han skrev både lyrikk, romaner og dramaer. Han var også designer, filmprodusent og boksemanager.
Etter å ha skrevet dikt i unge år, oppnådde Cocteau sin første triumf med sitt utkast for balletten Parade med musikk av Erik Satie og scenedekorasjoner og kostymer av Pablo Picasso. Under og etter første verdenskrig skrev Cocteau flere dikt, deriblant boken «Le Cap de Bonne-Esperance» (Kapp det gode håp 1919), romaner med blant annet Svindleren Thomas (1923) og Les Enfants terribles (1929) og skuespill med blant annet «Bryllup under Eiffeltårnet» (1923), et intrigeløst og oppløst surrealistisk verk som først ble fremført i 1923.
I senere stykker gjorde han bruk av gamle myter på samme, surrealistiske måte, og brukte myten om Orfeus i «Orfee» (1926), førstegangsoppført i (1927), «Ødipus i helvetesmaskinen» (1934) og «Antigone» (1927).
Cocteau var kronikør for og venn med flere kjent forfattere, og behersket modernismen i alle kunstarter og forsvarte blant annet den atonale musikken til Igor Stravinskij. Hans velkjente filmer, for det meste basert på hans romaner og drama, innbefatter En dikters blod (1932), den fantasifulle Skjønnheten og udyret (1946) og les Parents Terrible (1948) og Intime forbindelser (1962). Han var også en sterkt visuell kunstner og er kjent for sin grafikk, tegninger av andre kunstnere og freskene som han utførte i offentlig bygninger og kapeller.
Tyngdebølge
Tyngdebølger er i væskedynamikk en bølge i en væske eller i grenseflaten mellom to medier (f.eks. atmosfæren og havet) der tyngdekraft eller oppdrift er den gjenopprettende kraften.